open-index/open-wikipedia-markdown huggingface dataset:
Qus

Qus（和平部落）

Gaga mniq Tawyuensu Fusingcyu ka alang Qus.

14 sapah ka kneegu na sapah,  47 hiyi ka kana knhbragan na hiyi. Tnpusu seejiq o mangal 85% niqan  40 hiyi sp, rahuq na uxay tnpusu seejiq o mangal 15% niqan   7 hiyi koia. 

Kana ka kleegan seejiq ga, Tayal79%, Amis4%, Paiwan2%.

## pnyahan pnataas

* 內政部戶政司全球資訊網

* 原住民族委員會全球資訊網統計資料
Quti rodux

= Quti rodux/ Quti rodux/ Quci rudux(番石榴) =
Quti rodux nii, uxe pnhuma seediq, hneru naq lmiqu hiya. Meluh hei na mgsama han, mhada de, mgceyas ka hei na, kika ngalun daha so hei qhuni mekan ka seediq dhenu.　

　　Niqan kari na rudan ta, malu riyung uuqun ka hei na quti rodux nii mesa, netun mnarux nbuyas ka seediq de, ngalan daha so iyu ka rabu ludux waso na, nmeun stmuun daha mekan. kika uuqun daha so skmalu mnarux nbuyas dhenu mesa. 　

　Kari ta ita Seediq we “quti rodux” kesun ta ka fangsuriyo nii, uxe kari so tmsiyax ka nii. Niqan kari rnengo na rudan ta "ririh so hneru lmiqu ka quti rodux nii hayan. Mnosa mekan hei na ka qbehei, so ka qntiyan na ge, wada ssaun gmatuk mekan rodux, kika qntiyan na rodux dungan ma hmeru naq hei na quti rodux nii di "mesa. 　

　Egu riyung cida na quti rodux nii, kika ngalan rudan ta, slmeun daha parih ma ddooyun pacingko lqlaqi duru.

　thumb|File:Psidium guajava fruit.jpg-Quti rodux/ Quti rodux/ Quci rudux(番石榴)
Quwis awi’

= Quwis awi’（砂埔鹿部落） =
Gaga mniq Myawriseyn Tayansyang ka alang Quwis awi’.

111 sapah ka kneegu na sapah, 368 hiyi ka kana knhbragan na hiyi. Tnpusu seejiq o mangal 67% niqan 245 hiyi sp, rahuq na uxay tnpusu seejiq o mangal 33% niqan 123 hiyi koia. 

Kana ka kleegan seejiq ga, Tayal 63%, Amis 1%, Paiwan 1%, ni rahuq na o 2%.

## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料
Quzi

= Quzi（中心部落） =
Gaga mniq Tawyuensu Fusingcyu ka alang Quzi.

119 sapah ka kneegu na sapah, 294 hiyi ka kana knhbragan na hiyi. Tnpusu seejiq o mangal 54% niqan 158 hiyi sp, rahuq na uxay tnpusu seejiq o mangal 46% niqan 136 hiyi koia.

## Pnyahan pnatas(參考資料)

* 內政部戶政司全球資訊網
* 原住民族委員會全球資訊網統計資料
Qwarux

= Qwarux(黃藤) =
　Mesa ka kari rudan alang, egu riyung oda na ka qwarux nii ma, dooyun riyung ita Seediq. Cbeyo han we, mosa neepah ka rseno ma, ani naq mosa lmiqu, mmeeyah alang de moda mangal qwarux. Migin qwarux hmneru so cbuwan hido, ini angal mneniq qeting, ado mgipuh ka hmneru qeting ma, ini eniq dooyun. 　

　Dehuk alang de bcbacun daha han ma, phdagun daha ngerac sapah daha. Mdengu du ge doosun ka quti na han, kika blequn dmaus dungan ka benac qwarux, qtaun mptinun so qyqeya maanu ma, pndngusun naq ttinun ka benac dnoosan. Kana ooda nii we daun daha mnsenge tikuh pneeyah neepah, uxe duri we daun daha qmuyux meniq sapah, mdrumuc riyung ka rudan ta cbeyo. 　

　Egu ba ooda na ka qwarux nii, slmeun bruru, wahu bruru, rawa qcurux, bunuh; stqari ddooyan hlmadac, puyan, snbragan; ngalan snuyuk bbekuy phuyu sapah, smmalu behing, tibu babuy ma kadu rodux, kana dnii. Yaani gaga rhuqan smneeru ka duma dungan.
Qwayux

= Qwayux(武漢部落) =
Gaga mniq Sincuseyn Ceynsusyang ka alang Qwayux.
77 sapah ka kneegu na sapah, 236 hiyi ka kana knhbragan na hiyi. Tnpusu seejiq o mangal 86% niqan 202 hiyi sp, rahuq na uxay tnpusu seejiq o mangal 14% niqan  34 hiyi koia.

= **Alang Uhang 【Qalang-Qwayux】(武漢部落)** =
Ngayan alang: Alang Uhang 【Qalang-Qwayux】

## Nniqan(所在位置)
Sincusen Censusyang Singlocung mmsepac betaq mngari Ring ka dheran hini, ga meniq mssipo yayung dheran msderux baro na ruru Yorosi, dheran mcherus gqiyan hido na Nyawcesang, mmteru kbekuy betaq mmteru kbekuy mriman Kongcu ka knbrawan na; ngayan na biciq alang nii meniq truma na alang Meyuen, ga meniq hunac hreyan hido daha Kongri hari na alang Singlo.         

## Luwan na alang seediq (部落所屬族群)
Tayalcu

## Pskari (使用語言)
Kari Tayal. Kari Telu. Kari Khilang. 

## Snhiyan (宗教信仰)
Cituciyaw

## Mpneyah na alang (部落由來)
Ini klai maanu dungus na kari Tayal ka「Qalang-Qwayux」, ngayan na Telu de ado niqal Uhan sapah qnlangan hetay mneniq hini ka bobo na Tgdaha mccebu, kii kesun daha.    

Qnita mnatis 《Gaya na Tayalcu》,  mneniq quri Twerang daya na Paran Natoseng hayan, bobo na de skadi gnbgurah dheran, kii mosa tndheruy quri nniqan irin na ruru Marikwowang, Urawser kesun, bobo na ado msekuy karac, kawas kawas msipa smeliq pnhgarang, duma seediq wada meniq mquri theruy daya 【Sincusen Censusyang Singlocung Swetengser】, ado miicu yahun murun na Gaya alang Cuuri, kii kbberih meniq hunac irin na ruru Marikwowang, pheyu kingal alang ngayal Pasu（Pasiyo）, bobo na wada tnheruy meniq dheran Yorosi Singlocung dungal, Pasuser kesun dungal. Bobo na Tgdaha mccebu, .ado niqan Meykuwang dheran hini, kii kesun alang 「Meyuen」kana hini.                              

Alang Uhang ge ngayal biciq truma na alang Meyuen.                              

## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料
Qyuws

= Qyuws（下田埔部落） =
Gaga mniq Sincuseyn Ceynsusyang ka alang Qyuws.

88 sapah ka kneegu na sapah, 399 hiyi ka kana knhbragan na hiyi. Tnpusu seejiq o mangal 95% niqan 379 hiyi sp, rahuq na uxay tnpusu seejiq o mangal 5% niqan 20 hiyi koia. 

Kana ka kleegan seejiq ga, Tayal 92%, Amis 0.5%, Rukai 0.5%, ni rahuq na o 2%.

= Alang Syatenpu 【Qyuws】(下田埔部落) =
Ngayan alang : Alang Syatenpu 【Qyuws】 

## Pgkela alang (部落特色)
Ngayan na alang「Qyuws」, 「Lagak」kesun daha duri,  kii seediq Tayalcu ge tmngayan na sapah ptasan qnlhangan seediq Tanah Tunux ciida. 

## Nniqan (所在位置)
Sincusen Censusyan Siyorancun daha betaq teru ring ka dheran hini.   

## Dheran Kndkilan (地理環境)
Ga meniq dheran mcherus hunac hreyan hido na Tonghwesan, baro deriq na dheran yayung ma irin na ruru Yuhwon, 1050-1200 kongcu hari knbrawan na.    

## Luwan na alang seediq (部落所屬族群)
Tayalcu

## Pskari (使用語言)
Kari Tayal,  Kari Telu

## Snhiyan (宗教信仰)
Cituciyaw,  Tengcuciyaw

## Mpneyah na alang (部落由來)
Qmita mnatis 《Gaya na Tayalcu》 daka《kawsacu tyawcasu》, mneniq quri Nantosen Rinaysiyang Hwasiyangcun,  bobo na wada mrana ka hei seediq, ini baka dheran qnpahan, duma seediq wada theruy quri Cunsipaw hiya,  bobo de ado mcherus riyung hiya, maapun ka dheran, kii wada mtheruy quri daya nniqan daha saya, 「Tbahu」（Tenpuser）mesa naq dheya, bobo na ado egu riyung hei seediq, ma wada psnakun daha alang, kingal we Syatenpuser, ga meniq gqiyan hido na ruru Yuhwon, epun hari ka dheran na alang hini, ga pheyu hini ka sapah ptasan Sincusen Cingcacyu.             

## Kklaan sprigo (旅遊觀光資訊)

### Ssaan rmigo seediq (觀光景點)

#### Cyungcenyen (軍艦岩)
Tasil paru nii ge mntena kingal asu hetay pkraman maha mquri rcilung, kii psngayal daha kesun Cyungcenyen, kari pnsltudan ge sapah na qcurux bale ka ruru truma na tasil paru nii.   

## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料
* Hlidan na Walis Pawan(郭明吉) daka Bakan Temu(梁秀珍).
Raga’

= Raga’（楓香部落） =
Gaga mniq Tawyuensu Fusingcyu ka alang Raga’.

10 sapah ka kneegu na sapah,  31 hiyi ka kana knhbragan na hiyi. Tnpusu seejiq o mangal 100% niqan  31 hiyi sp, rahuq na uxay tnpusu seejiq o mangal 0% niqan hiyi koia. 

Kana ka kleegan seejiq ga, Tayal94%, ni rahuq na o6%.

## Pnyahan pnatas(參考資料)

* 內政部戶政司全球資訊網

* 原住民族委員會全球資訊網統計資料
Rahaw

= **Alang Lahaw【Rahaw】 (拉號部落)** =
Ngayan saya: Alang Lahaw【Rahaw】 

## Snnaaxan alang (部落特色)
Dheran ppyahan qqhuni, kiya tnngayun Lahaw.  

## Niqun saya (所在位置)
Sinrocun Censu  Syang Sincusen

## Gnyusan dheran (範圍)
Ga tnarac tghunac lmiqu cceka ruru Furu. 1.8 km tnarac tghunac ruru Furu.  

## Ratuc pkdkilan (地理環境)
Theran kteetu

## Alang nYencuming (部落所屬族群)
Tayalcu

## Srengo kari (使用語言)
Pskari Tayal, kari Plmukan.

## Pnyahan alang (部落由來)
Cbeyo han pneeyah ssiyo Tapacensan ka seediq alang Lahaw.   

Mngeela musa mtheruy tguiril na Pisukowan nTayyakanse. Bobo na ka dehuk thunac na Pasu Ritongsan.          

Anu dheran qahan uka pphmaan, musa Lahaw duma, ma musa Meyen duma mswae daha nsaan di.              
  
## Pnyahan pnatas (參考資料)
* 內政部戶政司全球資訊網
* 原住民族委員會全球資訊網統計資料
* pkdkilan 生態環境
* Gaya Tayal-Tnheruy pnkrana alang 泰雅族的文化-部落遷徙與拓展
Qnragan

= Qnragan（卡那岸部落） =
Gaga mniq Hwareyseyn Syorinsyang ka alang Qnragan.

67 sapah ka kneegu na sapah, 179 hiyi ka kana knhbragan na hiyi. Tnpusu seejiq o mangal 69% niqan 123 hiyi sp, rahuq na uxay tnpusu seejiq o mangal 31% niqan 56 hiyi koia. 

Kana ka kleegan seejiq ga, Truku 59%, Amis 3%, Tayal 4%, Paiwan 2%, ni rahuq na o 1%.
## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料

## Hangan alang(部落名稱)
**Alang Qnagan**

## Tukubeycu na alang(部落特色)
Alang Qnragan (alang Hejn) pa pnkixan tnhdilan Tanah Tunux na alang nniqan Seejiq Truku.

## Nniqan niya(所在位置)
Nyusan Skangki Bsuring go Heping cwen.

## Knlbangan(範圍)
Wa mniq tuiwil mksipaw rhngun dxral qlqahan yayung Yayung Ryangri (Kari Sediq u splawa dha Yayung Qnagan), pryaxan hidaw u msdalih Taypingyang, pryaxan hidaw u msdahar dwiyaq, tuhunac pa spuda Yayung Qnagan mi Bsuring go Congte cwen ka ayus dha, tudaya u msdalih alang Hecong.

## Nniqan lnglingay(地理環境)
Brnux dxral snbrxan ucilung, haypa 45 m.

## Quri ppanan rulu(交通資訊)

## Ppwaluk tyeyn-cu patas qtan alang(電子地圖連結)

## Klwanan sediq(部落所屬族群)
Seejiq Truku.

## Sduwi na kari saya(當今使用語言)
Kari Seejiq Truku, kari Telu.

## Snlhayan snhiyan(宗教信仰)
Hecong Kiristo Cyoro Kyokay, Teyngs kyokay.

## Pnyahan alang(部落由來)
Balay bay mniq brah qnlhangan Tanah Tunux cida han pa ida bay niqan mspac alang Seejiq Truku ka ssiyaw **Alang Qnagan** (Alang Hejn), spuda dndulan heytay Tanah Tunux ka “Bnkuwan Keykaku Rima Kngkawas Qmlahang Dsediq”, wada dha pkixan tmhdil icil ka txtaxa alang. Babaw mnhdu Mccbu Tudha Kana Mtqiri Knlangan daw wada psuwan turu alang da, kiya mi tuhunac bay alang ka sunca Qnagan tmhangan.

Wada mlatac Taiwan ka Tanah Tunux daw, ida balay tndxral mnniq hini ka sediq alang Qnagan pa, alaw smatang msdalih dxral qnpahan

rdrudan cbiyaw, kiya ka tbrinah miyah dxral nniqan rdrudan dha cbiyaw Dungan, cida daw wada brahan tmhangan “Hejn” da, kngkawas 1948 cida miyah smliq ka beyhing bwihur, wada sliqan ka dxral nniqan rudan cbiyaw, kiya mi wada thdil msdalih 300 m dxral pusu nniqan dha cbiyaw, kiya ka Alang Qnagan (alang Hejn) sunca saya.

## Quri pplahan mi sanan rmiwaw(旅遊觀光資訊)
Sdhmawan qmita

◎Nanhu Beyhing Dwiyaq.

## Qntan patas(參考資料)
‘Patas Lntudan Marah Matas Nyusan Skangki’ – Patas Bnkuwan Kluwanan Sediq.

‘Ndanan Sediq Tnpusu Taiwan’ – Patas Bnkuwan Ndanan Tayal.

Cyeynswo sitong hangan dxral
Rahu’

= Rahu’ (下宇內/小烏來部落) =
Gaga mniq Tawyuensu Fusingcyu ka alang Rahu’.

84 sapah ka kneegu na sapah, 294 hiyi ka kana knhbragan na hiyi. Tnpusu seejiq o mangal 96% niqan 281 hiyi sp, rahuq na uxay tnpusu seejiq o mangal 4% niqan 13 hiyi koia. 

Kana ka kleegan seejiq ga, Tayal 90%, Amis 2%, Bunun 1%, ni rahuq na o 2%.

## Pnyahan pnatas (參考資料)

* 內政部戶政司全球資訊網

* 原住民族委員會全球資訊網統計資料
Rai

= Rai(鬼石櫟) =
Rai nii u wana Taywan ka niqan, mhru ckcka bbuyu ka qqhuni na, msadu, mridil hari mi ini sdhriq ka pusu na, wasaw na u bbaraw mi mtumun hari, rakaw bukuy wasaw na u mqbulic, hiyi na u rbuwan kndux bay rakaw mqbulic rhiq na, wa ruwan hiyi na ka ttingun　mi qqrung dha mkan, mbhuway ka rakaw na. 　　Niqan ou hari kluwan ddiyun ka rai nii,uxay nanaq uqun ccamac mi sediq, duwan u smluun dha tyaun, uruc, knuroh, qolic mi pniric sapah, smluun dha　bhniq dangal mi slak, smluun dha duhung tkanun macu, ngalan dha qhuni tthuwan mi pchdaun dha ...dnii. 

　　Rprapic, bbrihuc mi boyak ka smkuxul mkan hiyi rai nii,musa mkarang qhuni duma mi musa lmamu ntuting dxral duma,qyutan dha mangal ka rihiq na ha, kiya uqun dha ka hiyi na da; empekan ciida ka sediq u, rhqan dha bawa ka rihiq na nganguc balay han, kiya duhung dha dxral truma tnhuwan dha ka hiyi na ha, mhada ciida da u kiya ttingan dha mkan ka hiyi na da, qyutan dha quwaq mangal ka rhiq na, kiya uqun dha ka hiyi na da, prhpoh mi knmalu bay uqun ka hiyi na!
Rahul truku taypey

Rahul truku taypey台北太魯閣社團

Seejiq tnpusu gaga mniq alang paru Seejiq tndxgal Teywan o ini khbaraw, yaa bi 2 tnegkmbkiyan(2/100) nanak kana seejiq Teywan . Hbaraw balay ka seejiq tnpusu o gaga mniq alang dha nanak .Gaga mniq alang paru o aji ka hbaraw, yaasa gaga musa matas ni qmeepah alang paru o mtbrih sapah dha nanak hki .Sayang ka seejiq tnpusu o yaasa ungat hari ka giman qpahun alang dha nanak ni musa miying elealang paru qmeepah .kiya do ga mniq paru alang Taypey seejiq truku spngan o niqan mspat kbkuy nanat,ini khbaraw ka balay bi laqi truku.

Rahul truku ga taypey qpuring o niqan rima klgan,prajin bi phiyug o Mari Bari emptsuusa kndsan qpuring,mngari kmxalan tru hngkwasan ka phiyug mniq knkla kndusan klwaan Taypey,tgdha phiyuy o truku pslupun qpuring,tgtru o Taywan seejiq tnpusu kndusan nqpah qpuring,tgspat o Taypey seejiq tnpusu truku kndsan qpuring, tgrima do Taywan seejiq tnpusu truku kndsan qpuring,saw endaan dha sayang o ida pusu o gaya rudan sbiyaw ka qpahan dha,Smnru endaan rudan ka baki o,tgkingal saw Smiyan knciyan jiyax siida o,Paah 8 idas bitaq 9 idas kngkingal hngkawas o,niqan muda mqaras smiyan knciyan ka kana alang truku .Spruun bi kana seejiq alang ka jiyax saw nii ni mseupu mgrahul mqaras jiyax .Paah laqi bitaq rudan mssli ngangut paru meuyas ni rmgrig mqaras nngalan lala uqun .Kiya do shkawas jiyax siida, peapa asu skiya paah Taypey miyah sapah alang nami ka 1 ruwan sapah nirih mu tama ,Rmngaw ka nirih mu qbsuran snaw, Lnglungun nami balay ka endaan mqaras smiyan knciyan alang hini msa ! Smnru endaan rudan ka baki o,tgdha kari na duri,Mgay Bari,mkdka mnhdu kmtuy uqun ka kana alang do, asi usa bbuyu tmsamat ni miying samat ka ska alang dsnaw .Dhuq sapah do asi pseupu mhapuy uqun dha, mqaras kana ka alaang, muyak babuy saw rmun bi ka snaw balay , hmlama ka kuyuh ni mhapuy samat ka kana kuyuh .Empsgasut o slabu na rnabaw ka hlama, pnhapuy hiyi siyang ni samat ni sinew masu, nii o saan na mgul sida qhuni ngangut sapah ni ssapuh na utux rudan .Saw nii lnmuan na smapuh ka empsgasut, Hngkawas nii o saw nii wada lala balay ka pndungus su uqun panah qmpahan, duri o samat pnaah bbuyu ni wada ungat ka mnarux pnegalang .Hkawas duri o pkdkili bi ka pnegalang, pdngusi bi samat ka musa bbuyu ni saw mha malu bi ka dnsan dha musa mdkrang” msa ka hnici kari rudan sbiyaw.

Mari Bari seejiq tnpusu kndsan qpurin ndaan dha o mngari kmxalan tru hngkwasan ka phiyug,pusu knklawa o Imi Akit ka hangan na,pnaah alang kalingkow Maribasi Rubas,prajin qpahan dha o pnaah rmgrig ni jjiyun tatuk,qowqaw,uyas lubug saw rudan truku sbiyaw,sayang do niqan bi ngahan ka lubug qtaan saw smluun dha da,niqan ka kingal laqi risaw truku,hangan na o Rabaka Taru pnaah matas tgbilaq ptasan siida o,sngur tduhuy tama ni bubu na musa saw pqita lubug uuyas truku,endka saw dtuhuy gaya rrudan llingay mklakil ka hiya.mangal lala bi paru brah narung uri da.
Quric pako

= Quric pako(巒大衫) =
Quric pako nii, msderux ka qhuni na malu phuyeun eruc sapah ma malu sknehun duri. Waso na de mgpako ki metaq hari baga ka doun seediq. 

　　Cbeyo hari, egu bale seediq mhuma quric pako nii, ssaan daha mhuma neepa, ida daha malu dheran, ini pqululi dheran mesa, ma malu brigun sseediq duri. 　

　Pusu na qhuni quric pako nii, so ssiyo gamil na hiya, paru bale ka kesun daha tnuxu tnpusu gamil na, kiya ka kuhu daha riyung slumeun handai mahun ociya ma slumeun daha pqtaan seediq. 

　　Bobo na phuma quric pako nii, phuma so brigan daha mukan di, malu bale ka nngalan daha pila ka Seediq, kiya ka egu hari qtaan seediq mhuma ciida. Ani si saya de egu naq ka gyugeun daha phumaan saya, asi naq ka bsiyaq ka phuma qhuni duri, kiya kndudun uka hari seediq mhuma saya di.
Raimonds Vējonis

thumb|Raimonds Vējonis(萊伊蒙茨·維尤尼斯), kngkawas 2010|alt=Flickr - Saeima - 10.Saeimas deputāts Raimonds Vējonis.jpg
= Raimonds Vējonis (萊伊蒙茨·維尤尼斯) =
Mntucing hngkawas 1966 idas 6 jiyax 15 ka Raimonds Vējonis ga, empklaw ka hiya.

Bukung klwaan Latvia ta sayang o kiya ka Raimonds Vējonis, pnaah hngkawas 2015 idas 7 jiyax 8 pnrajing kmlawa klwaan.

= Raimonds Vējonis(萊伊蒙茨·維尤尼斯) =
Raimonds Vējonis (Kari: Raimonds Vējonis; kngkawas 1966 idas 6 diyax 15-) ka taxa Latvia seijicya. Kngkawas 2015-2019 psdhuwan phiyu Soto Latvia. Raimonds Vējonis mniq kngkawas 2015 idas 6 diyax 3 kcka seyngkyo soto Latvia cida wada mbiyax mangal. Raimonds Vējonis pa mnngalan qpahun qnlhangan Latvia Kwohwang Bucyo uri.

## Pnyahan pnatas(參考資料)

* List of current heads of state and government
*Tnhjil kari seejiq Watan Diro(瓦旦 吉洛) mtabug.
Raka

= Raka（上蘇樂部落） =
Gaga mniq Tawyuensu Fusingcyu ka alang Raka.

26 sapah ka kneegu na sapah,  76 hiyi ka kana knhbragan na hiyi. Tnpusu seejiq o mangal 91% niqan 69 hiyi sp, rahuq na uxay tnpusu seejiq o mangal 9% niqan 7 hiyi koia.
 
Kana ka kleegan seejiq ga, Tayal 90%, ni rahuq na o 1%.

## Pnyahan pnatas(參考資料)

* 內政部戶政司全球資訊網

* 原住民族委員會全球資訊網統計資料
Rangay

Rangay（斷匯部落）

Gaga mniq Tawyuensu Fusingcyu ka alang Rangay.

20 sapah ka kneegu na sapah,  56 hiyi ka kana knhbragan na hiyi.  Tnpusu seejiq o mangal 98% niqan  55 hiyi sp, rahuq na uxay tnpusu seejiq o mangal 2% niqan   1 hiyi koia. 

Kana ka kleegan seejiq ga, Tayal91%, ni rahuq na o7%.

## pnyahan pnataas

* 內政部戶政司全球資訊網

* 原住民族委員會全球資訊網統計資料
Rbuqil

= Rbuqil(臺灣梧桐) =
Mtuting wasaw na mi beyhing bay qhuni ka rbuqil nii, mniq cida qhuni u skkingal ka wasaw na, bbaraw bay ka rabu wasaw na mi bukuy wasaw na niqan ubal, so hari hnyuwan balung ka hiyi buuc na, mhada daw mcbac dha da, mniq mdakal haypa ckcka mi llbu ddwiyaq lmiqu paru wasaw qhuni hiya. 　

　Pusu balay phmaan kluwan qhuni Taywan ka rbuqil nii, ini biyaw mdakil ka qhuni na, knmalu qtaan ka phpah na, sdhriq bay, adaw ka mhnuk bay ka qtinuh na, niqan bay ddaun na cmiyuk mqhuriq, hmtur puniq mi sbrangan, ou balay u ngalan dha musa mstrung na tansu mi truma psanak qqiya kulu skuun qqiya, mi knmalu bay qqiya keyta…dnii, kiya ka qtinuh na ngalan dha phiyu sapah, qqiya lubu mi qqiya sapah, kiya uri u ita sediq qrtun dha ka qhuni nii, smluun dha kulu walu, dhung…dnii, kiya ka qhuni nii u kari bay rrihan na mi ou bay ddaun niya.
Recep Tayyip Erdoğan

thumb|Recep Tayyip Erdogan 2017-Recep Tayyip Erdoğan ( 雷傑普·塔伊普·艾爾多安)|alt=Recep Tayyip Erdogan 2017.jpg

= Recep Tayyip Erdoğan ( 雷傑普·塔伊普·艾爾多安) =
Mntucing hngkawas 1954 idas 2 jiyax 26 ka Recep Tayyip Erdoğan ga, empklaw ka hiya.

Bukung klwaan Turkey ta sayang o kiya ka Recep Tayyip Erdoğan, pnaah hngkawas 2014 idas 8 jiyax 28 pnrajing kmlawa klwaan.

## Pnyahan pnatas(參考資料)

 
* List of current heads of state and government
Rekat

## Rekat (永昌部落)
Gaga mniq Taytung Ruyeysyang ka alang Rekat.

127 sapah ka kneegu na sapah, 398 hiyi ka kana knhbragan na hiyi. Tnpusu seejiq o mangal 77% niqan 306 hiyi sp, rahuq na uxay tnpusu seejiq o mangal 23% niqan 92 hiyi koia. 

Kana ka kleegan seejiq ga, Amis 73%, Bunun 1%, Paiwan 1%, Puyuma 1%, ni rahuq na o 2%.

## Pnyahan pnatas (參考資料)
* 內政部戶政司全球資訊網
* 原住民族委員會全球資訊網統計資料
Ren’ai

Ren’ai (仁愛鄉) 

Nsgan Ren’ai o gaga Nsgan Nantou, kmpraan kana dxgal o 1,219.39 km², (dxgal dgiyaq o 909.39 km², dxgal pmblxan o 201.17 km²). kmhbragan hiyi o 14,966, sapah o 4,643, seejiq tnpusu 12,526 hiyi, knhbragan hiyi o 84% (Embgala, Seejiq, Bunung). Embgala, Seejiq, Bunung ka hbaraw balay alang hini.

## nyusan qpahan
Nsgan Ren’ai o niqan 16 alang ni maxal 24.
24 o, Alang sasi (親愛部落), Alang tongan (眉溪部落), Alang pulan (松林部落), Alang snuwing (史努櫻部落), Alang bwarung (廬山部落), Alang toda (平靜部落), Masitoban (瑞岩部落), Knaziy (紅香部落), Bukai (武界部落), Malepa (新望洋部落), Alang sadu (沙都部落), Alang busi (卜溪部落), Alang truwan (德魯灣部落), Qatu (卡度部落), Alang nakahara (中原部落), Alang gluban (清流部落), Qalang kobah (慈峰部落), Qalang bayi (梅村部落), Alang marosan (萬大部落), Qalang mb’ala (眉原部落), Alang paran (巴蘭部落), Alang ruku daya (平和部落), Sima-un (萬豐部落), Qalang bubun (翠巒部落).

## pusupnyahan patas
* 內政部戶政司全球資訊網
* 原住民族委員會全球資訊網統計資料
Raysinay

= Raysinay（石壁部落） =
Gaga mniq Myawriseyn Nancawagsyang ka alang Raysinay.

10 sapah ka kneegu na sapah,  31 hiyi ka kana knhbragan na hiyi. Tnpusu seejiq o mangal 90% niqan 28 hiyi sp, rahuq na uxay tnpusu seejiq o mangal 10% niqan  3 hiyi koia. 

Kana ka kleegan seejiq ga, Tayal 81%, Amis 3%, Puyuma 3%, ni rahuq na o 3%.

## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料
Raus

= Raus （青剛櫟） =
Laus nii, syeming(學名) nade 青剛櫟Cyclobalanopsis glauca(Thunb.)Oerst. Hyegan nad qhuni mgsama, cida na hani hmneru ma, waso na niqan so uban. Hei na mgtumun ma mgucuqi, niqan uban duri. Laus nii, ani inu egu riyung ga qtaan mdakil alang nseediq hiya. laus nii paru de niqan yuheyux na ki saadux qhuni na, ki ka Kuhur riyung seediq ka qhuni na. anu malu ngalan sapah eruc ma, mosa tmlenga de malu slmeyun bhenaq duri. kiya ka qhuni malu ka Laus nii mesa seediq.

Niqan kesun quyux sdaun, dungus nade quyux mphepah laus mesa. Ciida de qmita mkhana qhuni laus kiya sriyan daha ptukuy macu hari di mesa. 

Laus nii malu daha slumeyung ani mmaanu ka qhuni na. misan de ado qhuni saadux ka Raus nii, ki malu slmaqun ini seelaq qhuni mesa, duma naq niqan so ooda daha pcumux puniq de malu ka raus duri.

Mosa tmlenga de malu slmeyun daha bhenaq duri, anu qhuni saadux ini hari scruhuq ki kuhun daha.

Uxe gino bala seediq smkuhur Raus nii. Hei na qhuni na duri kuhur riyung rapic, brihuc, boyak ma qoric…dunii. Kuhur daha mekan ka cida waso na ma hei na qhuni duri.

## Pnyahan pnataas(參考資料）

陳擎霞、簡鴻模，2003，《alang Tongan（眉溪部落）原生植物調查研究》。南投：中華民國臺灣原住民同舟協會。
Reuven Rivlin

thumb|Reuven Rivlin(魯文·李佛林), kngkawas 2014|alt=Reuven Rivlin as the president of Israel.jpg
縮圖|Kngkawas 2017 idas 5 diyax 22 '''Reuven Rivlin''' u mniq Israel Sotohu mtqita dqras Amirika Soto Donald Trump.
= Reuven Rivlin( 魯文·李佛林 ) =
Mntucing hngkawas 1939 idas 9 jiyax 9 ka Reuven Rivlin ga, empklaw ka hiya.

Bukung klwaan Israel ta sayang o kiya ka Reuven Rivlin, pnaah hngkawas 2014 idas 7 jiyax 24 pnrajing kmlawa klwaan.

**Reuven Rivlin** (kari Hiburu: ** ראובן ריבלין**‎, kngkawas 1939 idas 9 diyax 9－), ryus Israel, seyji jnwu, mntumal Likud Tang. Kngkawas 2014 idas 7 prading, psdhuwan phiyu ngalan Soto Israel.   

**Reuven Rivlin** pa dmkuh keyngri ini khbaraw sediq, tukubeycu ka llutuc Arabia sediq Israel na kongmin keyngri, **Reuven Rivlin** pa ini sruwa Quri 2 Qnlhangan, smruwa Quri 1 Qnlhangan.  

## Kndusan生平
**Reuven Rivlin** pa mntuting Jerusalem, mnhdu muyas Pyasan Tubeyhing Jerusalem Hiburi. Kngkawas 1988, wada mangal Israel Gikay Giying. Kngkawas 2003-2006 kiya mi kngkawas 2009-2013, mn2 ngalan Islael Gikay Gicyo. 

Kngkawas 2014 idas 6 diyax 10, **Reuven Rivlin** u ini niya baka ka Meir Sheetrit, wada mangal Soto Islael.    

**Reuven Rivlin** pa kcka cngtan Israel snquri nganguc na Ingpay, **Reuven Rivlin** u mndkuh Quri 1 Qnlhangan, ini sruwa Palestine phiyu qnlhangan, kiya mi dmkuh mniq mkngahu tuiwil Yayung Jordan pkrana tnpusu nniqan sediq Yodaya; **Reuven Rivlin** u mbiyax balay pkara qnbliqan llutuc Arabia sediq Islael. Qnita niya **Reuven Rivlin pa,** hbaraw balay llutuc Arabia sediq Islael u dmkuh Quri 1 Qnlhangan, nasi Islael u subway quri ini so Islael kndhu Palestine ka alang mkbrnux Arabia, so niyi u musa knbeyhing balay mqraqil dha. Kingal uri pa, nasi Islael pndungus sediq Palestine knou bay keyngri kongmin Islael, musa mrana knhbrawan hiyi ka llutuc Arabia sediq Islael, so niyi u musa mlih sntkuhan mita sediq Islael; nasi knkana sediq Palestine u to bay niqan keyngri kongmin Islael daw, knhbrawan hiyi Muslim Islael u musa hmrinas knhbrawan hiyi sediq Yodaya. Kiya mi Quri 1 Qnlhangan pa musa knbeyhing bay sntrngan Islael, kiya ka knkana danun ‘Pkngatun Qnlhangan’ u mkrinah tmraqil qmita Islael ka sediq Palestine, uka brahan dmuwi psnaqan qnabil muda pqnaqah sediq Palestine pkmlih smtali mcbu, kasi ka mndungus balay pndungus ou qnbliqan subway sediq Palestine uri.  縮圖|Kngkawas 2017 idas 10 diyax 30 '''Reuven Rivlin''' pa mniq Jerusalem tuhuy New Zealand Congtu Patsy Reddy mtqita dqras.
縮圖|Kngkawas 2017 idas 9 diyax 7 '''Reuven Rivlin''' u homung Doicu, msupu Doicu Congri Angela Dorothea Merkel mtqita dqras.

## Pnyahan pnatas(參考資料)

* List of current heads of state and government
*Hlitan na Watan Diro
Ride

= Ride (里德部落) =
Gaga mniq Pingtung Mancowsyang ka alang Ride.

167 sapah ka kneegu na sapah, 420 hiyi ka kana knhbragan na hiyi. Tnpusu seejiq o mangal 36% niqan 153 hiyi sp, rahuq na uxay tnpusu seejiq o mangal 64% niqan 267 hiyi koia. 

Kana ka kleegan seejiq ga, Paiwan 35%, Amis 1%.

## Pnyahan pnatas (參考資料)
* 內政部戶政司全球資訊網
* 原住民族委員會全球資訊網統計資料
Rinahem

= Rinahem（光榮部落） =
Gaga mniq Hwareyseyn Sowfungsyang ka alang Rinahem.

327 sapah ka kneegu na sapah, 913 hiyi ka kana knhbragan na hiyi. Tnpusu seejiq o mangal 86% niqan 787 hiyi sp, rahuq na uxay tnpusu seejiq o mangal 14% niqan 126 hiyi koia. 

Kana ka kleegan seejiq ga, Amis 79%, Truku 1%, Tayal 1%, Bunun 1%, ni rahuq na o 4%.
## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料
Riso ma quyu

= Riso ma quyu =
Tutuy ku mgrebu, bobo mnekan nami ido mgrebu daha ka tama mu, mapa miyan tokan ma 
slmadac ma gapi. Taapa nami otobai(日) musa nami neepah baro, egu riyung pnhuma na hei qhuni 
ka tama mu.
Niqan kingal behing saan daha mtaqi uncuun ka tama bubu ma lqlaqi duri.Tgsaan na meepah 
lmiqu ka lqlaqi tama mu, aso ini kbserux ka lqlaqi; mdrumuc muuyas, ini sluhe mimah sino ma 
mekan tmaku.
Bobo miyan mnekan ido ceka naali, skgulan ku na musa pusa qapi ka tama mu, uxe theya duri, 
ssiyo ba neepah miyan, biqan ku na qapi ka tama mu, musa ku ma, skadi ku qapin camac ma tlikic 
ka papak mu pheyu ku qhuni ma smalu ku qapi. Mhedu ku ma mheyu ku, mita ku qapi mu, sklui ku 
paru, gaga tsebu hiya ka kingal quyu trasi, ini ku na qyuti, kika mangal ku btunux, wada mu 
pnhqilun hiya ka quyu di.
Meyah ku behing, spneeru mu tama mu ka ndaan nii. Mesa ka tama mu, mesa tama su 
rudan:”asi ka naqah seediq qyutun quyu mesa”, malu utux su, malu naq ndaan su, kiya ini su qyuti 
quyu naqah.
Rklit kusuy kmsrabang

Rklit kusuy kmsrabang(貪心的獅子)

Mgrbu bi rmawah bling sapah ka rklit kusuy, qmita hbaraw balay ka mneudus blbilaq, lmnglung ka rklit kusuy, jiyax sayang o aji ta empkeuray, tayal bi knnalu ki da msa.

Ida ki mlatat rhngun ka rklit kusuy do, qmita kingal sbirat ni wada paru jiras na mnganhar ni asi ksnguhi mnkluwi ka sbirat.

Mmkan bi siida ka rklit kusuy, qmita kingal rqnux bilaq ga ska qqhuni, mkmkan tgparu hari samat ka rklit kusuy, kiya do hcian na hika sbirat ni mquri rqnux bilaq hiya tmalang musa.

Qmita rklit kusuy ka rqnux bilaq do ki tnalang na ni ki jiras na ptqlahang na kana samat, “gisu hini rklit kusuy da,qduriq nhari.” msa.

Wada mrmux ska qqhuni ka rqnux bilaq do wada asi lu ini sklai rklit kusuy da, lmnglung eusa na embrinah miying sbirat duri ka rklit kusuy siida, jima wada qduriq ka sbirat da, duri ni kana mneudus ska rnaaw o embahang pntqlahang rqnux bilaq do wada tgliing kana da.

Jiyax sayang, rklit kusuy o meuray duri ka embuyas na.

Laqi, iya balay prgi ka rklit kusuy kmsrabang nii.
Rmdax da

= Rmdax da(天亮了) =
Ku Ku Ku tutuy kana da laqi
Ku Ku Ku tutuy kana da rudan,

Rmdax da rmdax da tutuy kana da
trima nahari diras mi man idaw,

musa paysan da.
Rmigaw sbrigan keeman

## Rmigaw sbrigan keeman (夜市)
keeman jiyax sngayan gaga thngali hari siyaw alang Skangki.niqan kingal ngahan na "南濱公園"msa.llabang bi ngagut uri,hiya o gaga rmdax balay.phdaan lala bi klgan bbrigun ,uqun,mahun,hrpasun ni kana qngqaya djiun kjiyax.musa nami rmigaw sbrigan keeman siida o ida mu strung ka duma gaga mu tnhiyan qmeepah mseupu nami tuhuy empprngaw ni mkan bitaq nami mtngi. Empprngaw nami bitaq mhuwa ni mjiras mlawa ka laqi mu da ,hana nami msangay.mssang bi ka laqi mu kuyuh:Bubu!kiya da!brgani ku nii hug? brigan da do mqaras balay ka laqi mu kana. Tayal bi suyang gtaan ka pihiq rngayun gaga!msa Rmigaw sbrigan keeman ka hiya o ida asi ka marig. ungat ka ini barig musa sapah. Aji wana nanak qmita. mtngi ku mkan uri qmita ku lala balay klgan seejiq.Mdrumut balay smbarig ka seejiq sbrigan. Duri ni pgkla tnan ana manu qpahun o asi ka muda mkrbuk bi kana. Mttuka kana ngangut ni qtaan o mtkuni tunux ta da. Niqan kingal jiyax duri,strung nami saw sgealu seejiq,enduan paru mnarux baga ni qaqay ka hiya. snaw mu do asi angal pila puah kukul na ni sbgay na hyaan kana. ana manu qtaan ta rmigaw sbrigan keeman. kiya ka kndsan babaw dxgal. Tayal bi suyang musa Rmigaw sbrigan keeman.

## 參考文獻
* 鍾王秀娟. (2011). Wikipedia 維基百科 族語詞條試寫─原住民族語詞條 2011作品集. 教育部.
Rgyax

= Rgyax（新光部落） =
Gaga mniq Yilan Tatungsyang ka alang Rgyax.

74 sapah ka kneegu na sapah, 246 hiyi ka kana knhbragan na hiyi. Tnpusu seejiq o mangal 96% niqan 235 hiyi sp, rahuq na uxay tnpusu seejiq o mangal 4% niqan  11 hiyi koia. 

Kana ka kleegan seejiq ga, Tayal87%, Amis2%, Seejiq/Seediq/Seejiq/Seejiq/Sediq1%, ni rahuq na o5%.

## Hangan alang (部落名稱)
alang Sing-kwang.

## Pnseanak alang (部落特色)
Iyux dmayaw ceng-fu phiyug alang, kiya ka duri  Sing- kwang sing-cun ksun.

## Nniqan (所在位置)
Yi-ran-seyn Ta-tung-syang Han-si-cun.

## Llbangan (範圍)
Daya alang Han-si ka sayang.

## Llingay ti-ri (地理環境)

Dxgal sttuan.

## Pgkla ppanan rulu (交通資訊)

Ru-seyn.

Ran-yang Ta-cyaw→ riqi narac er-cye-cyow-cye-ru→tgkingal wayay elug riqi narac→ riqi igi He-   ping-ru duri, mquri Row-tung yun-tung kung- yueyn knttu mksa→He-ping-ru→knttu mksa daya mquri San-sing mksa→Kwang-sing ti-fang, bitaq   Yueyn-hwan wayay elug, iya mriqi, knttu mksa ( muda mquri Ta-cing msangay pnegalang )→  kleelug dgiyaq knttu musa mksa→alang Ta-tung syang Han-si → Sing-kwang-syang Ren-row-taw-ru→alang Sing-kwang-syang.

## Mlutuc Teyn-c ti-tu (電子地圖連結)
Teyn-c ti-tu alang.

## Klgan seejiq alang (部落所屬族群)

Atayal.

## Skari kari  (使用語言 )

kari Atayal、kari Tlu.

## Snhiyan cung-cyaw  (宗教信仰)

## Pnyahan alang  (部落由來)

Sing-kwang ka plalay Glilax msa, Tanah Tunux   siida tnhjilan daya dgiyaq hraan hidaw Ta-yueyn- san, pryuxun Ta-yueyn ka hangan na ksun.      Yaa bi hngkawas empusal nniqan da, naqih      ppanan rulu, tnhjilan alang Han-si sipaw mniq  Kwang-ming-syang. Hngkawas 1981 paru bgihur  sliqan ka alang Ta-yueyn, ga jiyagan Ceng-fu,    kana alang tnhjilan daya qnpahan pnegalang     alang Han-si, Tanah Tunux siida tmgsa qnpahan pnegalang, kiya ka alang Sing-kwang ksun.

## Pgkla rgrigan kwan-kwang (旅遊觀光資訊)

Cwey-fung-hu.

Cwey-fung-hu o kiya ka pusu paru dgiyaq knbbaraw 「langu」, ga kska Yi-ran Tay-ping-san ni Ta- yueyn-san, nniqan na yaa bi knbbaraw 1850 kung-c, nkiya kndkilan na kmalu bi qtaan. Pnaah sdalih dgiyaq strngan qsiya quyux,  idas 9~11 ka sthngay qsiya, langu nii ga llabangan na  yaa bi bitaq 25 kung-cing, rbuq langu o yaa  bi dhuq 7 kung-c；Idas idas 1~4 mdngu ka qsiya,   langu nii ga saw bi dha langu mtna Fu-ru qtaan ka hniygan na, yasa langu hraan hidaw ga btunux shbuy qsiya, ini bi tduwa smku qsiya ka  langu, mdngu ka jiyax smiyan siida, sslih bi ka qsiya, ga truma 4 kung-c bi ka qsiya, smriyu nganguc ka dspriq, skluwi bi qtaan, ini bi klai kshuya rmngaw kari seejiq ka suyang na, uxay bishngiyun ana knuwan, mnqita ga mseupu rmngaw suyang malu qtaan! Mtasaw ini qruciq ka qsiya langu nii, klwaaun balay ka dxgal dgiyaq hini sayang.

## Qtaan bnatas (參考資料)

Tay-wan yueyn-cu-min s - pnatas Atayal sbiyaw.

Ta-tung-syang-kung-sywo.

* 內政部戶政司全球資訊網
* 原住民族委員會全球資訊網統計資料
Rhenuk

= Rhenuk(野草莓) =
Smkila bi ana inu ka bubu rhnuk, ana saw ssiyaw elug, ssiyaw yayung, ssiyaw elug btunux, gmimax sspriq, bgurah hari bbuyu…dnii, ida qtaan hiya kana. 　　Ini kiisug puniq ka bubu na, nasi sqmaan do, babaw duri o ida tmrabaw duri, mowsa kmbgurah isil dxgal dungan. 

　　Wasaw bubu rhnuk nii ga, ida kuxul bi mkan rqnux, miric… dsamac. Hiyi na o ida kuxul bi maka dssamac, dqduda, ana nanaq saw seejiq uri o smkuxul bi mkan uri. 　

　Rhnuk nii ka pusu bi uqun slaqi alang dgiyaq daya seuxal. Niqan kingal ka rhnuk utux ksun, msanay ka dhiya. Yasa mtna hari qtaan ka bubu dha, mtna hari qtaan ka hiyi dha uri. Ini tduwa mkan ka hiyi rhnuk utux. Hiyi rhnuk o ida kingal nanaq sknxan, msbasi ciway ni ssibu uqun ka hiyi rhnuk. Kiya ni kuxul bi makan laqi alang dgiyaq daya.
Rngsux Paru

## Rngsux Paru (洪水)
Seuxal balay bsiyaq bi qmuyux paru ni mrana paru ka gsilung bitaq wada bungun gsilung ka ppngpung dgiyaq. Kiya ni kana seejiq o qduriq musa mssli ququy dgiyaq Klbiyun. Mssli empprngaw ka dhiya﹐spuhay ta ka gsilung nii, kiya do mha meelih ka qsiya da, mkksa. Kiya do ngalun dha ka 2 hiyi tghmut bi risaw ni wauwa. psaun dha bluhing ka 2 hiyi nii wada dha psaun gsilung. Embrinah miyah dxgal ka dhiya, ida ini keelih ni rinah mrana ka qsiya. Kiya do dseejiq ga, marah duri empprngaw “aji wah” braha ta gmaaw 1 mkla bi tmsamat ni ini smhmut malu bi risaw, 1 wauwa mkla bi tminun ni seejiq bi wauwa ka psaaw ta, mkksa. Kiya do wada dha psaun gsilung ka 2 hiyi nii﹐mowsa kmaraw sudu gaga smpuy pusu gsilung hiya. Yasa gaga htngayan sudu ka elug uuda gsilung. Ungat ka sudu niya do wada asi ksa “Wax” mtrawah ka gsilung ni paah siida wada meelih uri da. Wada msa “Wax” mhgut ka gsilung do kika hmici gmqguq、gmeayug dxgal ni maadgiyaq ni ayug﹐rklu ni yayung da. Miyah sapah duri ka dhiya ni taan dha ka rpun aji uri o sapah dha o nii htngyan qsurux kana. Kiya do sqada dha ka qsurux ni ida ki napa dha ka uqun mnsngari o psaun dha ruwan rpun ni bunga napa dha o saan dha rmbung ptangug. Lala ka tangug wahir dha do prnaun dha mhuma. Pnaah saw nii lala bi ka gnhiyi bunga dha do niqan ka uqun dha, ini keuray da.

## 參考文獻
* 金清山. (2011). Wikipedia 維基百科 族語詞條試寫─原住民族語詞條 2011作品集. 教育部.
Robert Mugabe

thumb|Robert Mugabe(羅伯·穆加比), kngkawas 2015|alt=A photograph of Robert Mugabe
## Robert Mugabe (羅伯·穆加比)
Mntucing hngkawas 1924 idas 2 jiyax 21 ka Robert Mugabe ga, empklaw ka hiya.

Bukung klwaan Zimbabwa ta sayang o kiya ka Robert Mugabe, pnaah hngkawas 1987 idas 12 jiyax 22 pnrajing kmlawa klwaan.

## Pnyahan pnatas (參考資料)

* List of current heads of state and government
Rodrigo Duterte

thumb|Rodrigo Duterte(羅德里戈·杜特蒂), kngkawas 2016|alt=Rodrigo Duterte and Laotian President Bounnhang Vorachith (cropped).jpg
= Rodrigo Duterte（ 羅德里戈·杜特蒂 ） =
Mntucing hngkawas 1945 idas 3 jiyax 28 ka Rodrigo Duterte ga, empklaw ka hiya.

Bukung klwaan Philippines ta sayang o kiya ka Rodrigo Duterte, pnaah hngkawas 2016 idas 6 jiyax 30 pnrajing kmlawa klwaan.

## Pnyahan pnatas(參考資料)

* List of current heads of state and government
Rqeda

= Rqeda(能高山) =
thumb|Rqeda (能高山)
Ma daha kesun Rqeda ka dgiyaq nii ge, so nii ka kari pnsltudan na rudan miyan yami Seediq Tgdaya : Cbeyo bale hayan si ge, mnsrnecux paru texal ka bobo dheran nii mesa, mnkala alng ka rnecux qsiya paru ma, bungan na kanna llmiqu ma bnbungu, kika mquri dgiyaq kesun Rqeda qduriq kanna ka seediq. Ado ka dgiyaq ba paru ka kesun dgiyaq Rqeda kii, wano ludux keruc na dgiyaq kii ka ini dheki snrnecux mgcilung paru mesa. Ye wada mkpiya ali qndriqan daha meniq ludux dgiyaq Rqeda hii ka seediq ciida ma, mprengo ka rudan snuupu meniq hiya. Mesa:「Ye ta gisu kseengan na Utux, huwa ta pkesa ka so nii ta di ?」mkkesa. kiya , giyas tama rodux daka bubu rodux ka, pllayun daha mqada qsiya paru snrnecux hii, ma spcelaq na siyo rcilung, ini keeih ka qsiya. Kika giyas balas babuy daka giyas gipu babauy ka sqada daha di, ida naq hii kiya ka qsiya snrnecux nana. Ye daha uka bbrahang di ma, miging riso so hrwaling ma mdheriq mnangal tunux pais, daka weewa mbtunux mkela tinun miri di, staapa daha btuku ma pdesan tubu ka dheya daha nii, psaun daha bobo rcilung paru kii, bale wada kmdudul meelih ka rcilung paru snlcingan rnecux kii di. Ma knmalu bale ka hrernang tnubu daha wada mquri snlihan rnecux paru.

Meeih ka rcilung snrnecux kii de, hmeruc kndalax dgiayq Rqeda kanna ka seediq qnduriq hii di, ma meyah mita alang daha. Dehuk ririh so nn-rhengun alang daha de, uka ssapah di, breenux bnaquy kanna nn-alang daha kii di. Ma niqan ka kingal baki rudan ma qudi kanna tunux na, ga mnama mhido qcurux hii, ma tena egu riyung qcurux mnlamu ga na sphido hligan na hiya. Smiling heya ka seediq mkdalax dgiyaq Rqeda :「Mneyah su inu baki ?」kesun daha, cmiyuk ka baki kii :「Mneniq ku naq hini wa, tuubung ka btuku truma ka meyah rnecux paru, …」mesa. Mklui ma melux mqqita ka kanna seediq mbahang kari na so kii, ma mesa ka baki kii :「Asu kanna namu ka qcurux pnhdagan mu nii, maha namu bsiyaq hari uxe psdiyan ppuqul namu knii han, kika lamu kanna ka qcurux ga namu taan berah namu nii, knmani dmengu ma seku, lhlingi mekan betaq smdiyan namu ppuqul,…」. Bobo smneeru kari ndaan daha srnecux paru nii ka rudan miyan Seediq Tgdaya de, teru dgiyaq a nsaan daha qduriq srnecux paru ciida mesa, so hari teru papak rqeda hprayan ta qtaan ma, bale mtteru mheyu hii ka dgiyaq kii mesa. Kiya ka, ani betaq saya de Rqeda kesun daha tmngayan ka dgiyaq kii di.

## Pnyahan pnatas(參考文獻)
* 郭明正. (2011). Wikipedia 維基百科 族語詞條試寫─原住民族語詞條 2011作品集. 教育部.
Rseno ma sino

= Rseno ma sino(男人與酒) =
Rseno uxe mnuuyas paru, mnangal mqedin di, mngangah hari ka 
qedin na duri. Bsukan klaali, so kiya ka qedin na bsukan klaali duri. Teru 
laqi daha di, daha laqi rseno, kingal ka laqi mqedin.
Ini ba alix skadi sino, mbserux meepah, uncuun musa meepah skadi 
pila mahun na sino. Dyagun mege pila sehu ka laqi daha. Egu ba huling 
dngaun daha, ini bleyaq dmanga laqi.
Gaga muudus ka bubu na rudan na, uka ka pila mahun na sino, mesa 
pila bubu na, uka pila bege na heya ka bubu na, mkuni mseyang bubu na, 
paru kana ka kari na smmeriq mseyang bubu na, so snbbirac seediq ssiyo 
sapah na.
Bsiyaq knkawas nmahan na sino, mnarux tunux na lhebun na ma 
rumun na, mkure riyung ka hei na, ye mnarux ka hei na di, ini usa pqita 
ising, mangal btunux sbeebu naq tunux na, ma rkebun na. sdara ka tunux 
na ma quwaq na.
Desun daha sapah ising di, peruq ka rkebun na di, kiya sdara quwaq 
na. Mkteru niqun na sapah ising, wada naqah di, wada gedang di. Hbaro ba 
seediq wada huqil desun sino seediq alang miyan, daha-teru idas, wada 5 
hari seediq wada gedang desun sino. uxe malu knduusan seediq egu mahun 
sino saya.
Ru ja qas

= Ru ja qas（魯加卡斯部落） =
Gaga mniq Taytung Tausyang ka alang Ru ja qas.

247 sapah ka kneegu na sapah, 588 hiyi ka kana knhbragan na hiyi. Tnpusu seejiq o mangal 62% niqan 362 hiyi sp, rahuq na uxay tnpusu seejiq o mangal 38% niqan 226 hiyi koia. 

Kana ka kleegan seejiq ga, Paiwan56%, Amis3%, Tayal1%, ni rahuq na o1%.
## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料
Rubas

Rubas (魯巴斯)

Rubas ksun o hangan 1 alang Truku. Alang Rubas o gaga mniq Nyusan Maribasi Nsyusan Karingku Klwaan Taywang. Seejiq Tkdaya ni Truku ka pusu balay. Niqan pnaah alang qlapaw ni Qmhiyang ni Slagu qhuni ni mkSlaq. Ana ga na ptngahan “Maribasi” ni “ Murisaka” ka klwaan Nihung o, ida Rubas ka msleexan bi hangan alang nii.
 o pthangan plealay tmpusu Sipaw seejiq Tkdaya. Yaasa brah 1913 hngkawas siida o jima gaga mniq dkiyig yayung Sipaw hini ka dhiya da.

## Hangan alang(部落名稱)
Alang Rupas.

## Pnsnaaxan knmalu tnalang(部落特色）
Rupas(Rubas), dungus na u《Bbaraw spriq, aw balay umaduk ka nniqan hini》Alaw mkuung kksan ka bbuyu, tnhangan daha 「Senpan」ka sediq Tanah Tunux.

## nniqan(所在位置）
Alang Wanzong Wanzongsiyang  Huwarensien.

## knlabang(範圍）
Mriq rulu: Mniq elu kisya Wanzongcan mi mquri gqiyan hidaw 1 kongri, thunac dha msipaw yyayung Wazong.  

## Lnglingay Dhran（地理環境）
brnux.

## Pklaun ptpaan（交通資訊）
Mriq rulu: Muda Tai 9 sien dhuk Wanzong 10 priqan 16 sien daw dhuq alang.

## Knluwan  nsediq（部落所屬族群）
Truku.

## Srngaw dha kari（使用語言）
Kari Truku Amis klmukan.

## snhiyan（宗教信仰）
Cituciyaw Tencuciyaw

## pnyahan（部落由來）
Tmhangan 「Mariuw」ka qlhangun Tanah Tunux  brah ciida,  Pusu nniqan u sediq Amis   enca ka kari pnsltudan, alaw msttu ka ddhran  hini, kiya tmhangan dha 「Mariuw」ka sediq Amis, binaw kika thdil thunac ka Cingmo da. Alaw mkuung kksan ka bbuyu mi Tmhangan dha 「Senpan」. dhuq hnkwasan 45 daw pryuxun dha Wanzong, pnklaan knpriyux ka krkarac mi pkrdaxan ka pndungus niya. Alaw wada phdil sediq Tanah Tnux mquri dwiyaq hunac. Knama bay, ou balay alang ka mnniq hini han, adaw pklu mnarux punu mi egu bale wada mhuqil, kiya hliyan dha bwihur naqah utux ka sediq alang  kiya wada mthdil da.

## Patas pkla（參考資料）
Huwarenciencu --Patas kluwan .
Ruba’

= Ruba’（土場部落） =
Gaga mniq Sincuseyn Ufungsyang ka alang Ruba’.

77 sapah ka kneegu na sapah, 220 hiyi ka kana knhbragan na hiyi. Tnpusu seejiq o mangal 97% niqan 213 hiyi sp, rahuq na uxay tnpusu seejiq o mangal 3% niqan 7 hiyi koia. 

## Hangan alang (部落名稱)
alang Tu-cang.

## Pneanaq alang (部落特色)

Eniq prajing kngkawas min-kwo pnhyugan ka alang Tu-cang.

## Nniqan (所在位置)

Nyusan Sin-cu nsgan U-fung alang Taw-san.

## Klbangan (範圍)

Igi siyaw yayung Sang-ping, hunac hraan hidaw bbuyu (muhing dgiyaq/ rbuq dgiyaq) dgiyaq U-cwey.

## Llingay ti-ri (地理環境)

Sttu dxgal / shrus dxgal.

## Pgkla ppanan rulu (交通資訊)

Pgriq rulu: Dduwa mudu sng-taw 122 syeyn (Nan-cing-kung-ru) Kndadax Cu-tung mtmay Wu-fung, ini uda quri Cing-cyuan na elug, kika tduwa pdhuq Tu-cang.

Basu: Tduwa peapa basu Sin-cu 1039&3039 pquri Wu-fung na basu, peapa dhuq bukuy bi sngayan rulu basu Tu-cang do, kika dhuq da. 

## Mlutuc Teyn-c ti-tu (電子地圖連結)

## Klgan seejiq alang (部落所屬族群)

Atayal.

## Skari kari (使用言語)

Kari Atayal, kari Tlu.

## Snhiyan cung-cyaw (宗教信仰)

## Pnyahan alang (部落由來)
Eniq prajing kngkawas min-kwo pnhyugan ka alang Tu-cang, tnhjilan(thjil) kndadax S-cya-ru ni Pay-ran-se ka sjiqan alang, eniq hunac ini dhuq 2km ka nniqan alang Cing-cyuan. Hngkawas 2004 mniyah ka paru gbihur Ay-ri, kika niqan paru bi sunug ka alang Tu-cang, wada lnbugan sunug maxal sngari sapah, kika rabang bi paru snliqan(sliq) gbihur ka nniqan hini siida. 

## pgkla patas saan rmigaw (旅遊觀光資訊)

## Pnyahan bnatas (參考資料)

泰雅族的文化－部落遷徙與拓展 桃山泰雅教育網 
## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料
Rudan Seediq mmaangal ina ma ama

= Rudan Seediq mmaangal ina ma ama(賽德克族迎媳婦與女婿) =
Rudan Seediq mmaangal ina ma ama cbeyo, kruyun rudan daha ka 
rriso ma uweewa. Qqtaan daha mkela musa lmiqu ma, mangal tunux, 
mbeyax meepah ka rsriso. Qtaan daha mkela tminun ma, mkela meepah, 
phpure ka uweewa. Kiya ka malu ngungalun daha ama ma ina. 
Rudan ka pkuuruy ngungalun nii. Uxe riso daha ka weewa. Bobo 
mhedu kari, pstrengun rudan daha de, ini mmhemuc malix so mtaalix di. 
Kii ka dungus kruuyun nrudan daha. Rriso daha ka uweewa, malu ka 
mtheyaq pgkela, ani si uxe ka ini snegun Gaya. Slingan ka rudan daha 
duri.
Meniq kingal kari ka hndure, “ mdrumuc pkurun qtaan ka 
mbtunux. ” mesa. Kana riso ma weewa, bbleyaq kmuuruy ka ngungalun
ma, ssaun namu. Maha malu ka tnluungan namu denu.
Hndure, ini snetun Gaya pkuuruy rudan, kiya ini ptbale ka tnsapah. 
Maha laqi ka so gluun. Lixi ba ka so msterung saya ma, mtaalix ka so 
kusun. Snterun ka Gaya nrudan, kisa pusu pkmalu tnsapah.
Rqda tru btunux

Rqda tru btunux 三石灶

Sapah rudan Truku sbiyaw ga phiyug sapah brah na o musa miying malu nniqan, saan dha kmeuruy bi ka dxgal phyugan sapah, ini bi phiyug spsipaw yayung ni quwaq ayug, qmyux do ida daun mapa rngsux ka sapah da. msbreenux msbalay ka mneglngug bi pspahan, mniq baraw qmita ni mtduwa qmlahang qmita yahan kmrmux pais ini bi hyhuya.

## psdaran spi brah phiyug sapah 蓋屋前必須要夢卜
ana yaa hmjiyal ka pspahan do, smmalu piyi ni mtaqi hiya mk2 jiyax tmaga malu spi. Kiya o, psdaran spi sun Truku sbiyaw, malu spi sun o malu euda , kika hana mtduwa smmalu rqda ka phyugan sapah , Nasi naqih ka spi o asi ka miying dxgal isil duri, bitaq malu ka spi ,kiya do mlawa lutut aji uri o lupung eiyah dha dmayaw smmalu sapah. 

## gaya 3 btunux rqda 三石灶的意義
3 btunux rqda gaga ruwan sapah, kiya o pnskraya pnspuan tama, bubu ni laqi. tahut ga kska rqda o mqrapu mggealu kingal ruwan sapah sun dha ka kiya. Mtmay ruwan sapah o ga bukuy enduk ka srakaw bubu,ga narat rqda ka srakaw tama, mtaqi siida ga mquri rhngun sapah ka dqras na, gaga na psaun kiyig tqian na ka puniq pucing kklawa na kingal ruwan sapah. Niqan srakaw kneiyax sun ka siyaw qnabil iyax srakaw bubu  ni tama, rqda 3 btunux nii o ga mniq ska iyax srakaw bubu ni srakaw tama.tahut rqda o ini phngi ana knuwan. 

## pnyahan kari
資料來源: 口述耆老 Iyuq Ciyang, Iyang Taying 2015
Rulakes

= Rulakes（魯拉克斯部落） =
Gaga mniq Taytung Cinfungsyang ka alang Rulakes.

124 sapah ka kneegu na sapah, 374 hiyi ka kana knhbragan na hiyi. Tnpusu seejiq o mangal 94% niqan 352 hiyi sp, rahuq na uxay tnpusu seejiq o mangal 6% niqan  22 hiyi koia. 

Kana ka kleegan seejiq ga, Paiwan72%, Rukai12%, Amis2%, Bunun1%, Puyuma1%, ni rahuq na o1%.
## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料
Rumen Radev

thumb|Rumen Radev- Rumen Radev（ 魯門·雷得夫 ）|alt=Rumen Radev.jpg

= Rumen Radev（ 魯門·雷得夫 ） =
Mntucing hngkawas 1963 idas 6 jiyax 18 ka Rumen Radev ga, empklaw ka hiya.

Bukung klwaan Bulgaria ta sayang o kiya ka Rumen Radev, pnaah hngkawas 2017 idas 1 jiyax 22 pnrajing kmlawa klwaan.

## Pnyahan pnatas(參考資料)
*List of current heads of state and government
Rungencun

= Rungencun (隆恩圳 ) =
thumb|File:隆恩圳.jpg-Rungencun (隆恩圳 )
Gaga daya bi shtur ni sslian qsiya yayung, hunac na o niqan elug ddaun qsiya, bnegrahan hngkawas 59(1794) Ceyrung(乾隆)siida. Ida sntama kingal nanaq hnyigan dgiyaq Syangpisan(象鼻山) gaga hunac bi yayung Mtudu, qnqur tasil ni bmbil qsiya ssuyuq dha llabang kkbkuy qnpahan pnegalang alang Seryaw(社寮). 

Knbbragan elug qsiya nii o yabi 1km, kndadax pusu daya dhuq truma knbaraw dha o wana 84cm, snpung dha nii seuxal o uxay bi leexan wah! Smalu shtur sslian qsiya yayung siida , iyux bi hciun ka smudal snluan seuxal uri, kiya ni hmici wana 172cm(gaga ruwan hiya ka maran phiyug 80cm ka klawaan Tanah Tunux uri ) stmalun qyqaya sbiyaw, smku knklaan rdrudan sbiyaw.
Rwanda

thumb|Flag of Rwanda- Kwoci（盧安達國旗）|alt=The flag of Rwanda: blue, yellow and green stripes with a yellow sun in top right corner|334x334px

= Rwanda（盧安達） =
thumb|File:Coat of arms of Rwanda.svg-Kwohwey.(國徽)
Gaga kska Meycow ka Rwanda, 2 00 S, 30 00 E ka gaga na nniqan.
Kana ka knlbangan na o 26,338 sq km（hangan na o Tg149）
(knlbanga dxgal o 24,668 sq km, knlbangan qsiya o 1,670 sq km). 
Kana ka sejiqun o niqan 12,988,423 hiyi. 
Gaga Kigali ka pusu alang paru, jiyax 1 idas 7 ka jiyax skrayan klwaan. 
Manu ka dxgal Rwanda ga wada sugan 74.50%  ka dxgal qpahan, 18% ka dxgal bbuyu, rahuq dxgal do niqan 7.50% na.

Bukung klwaan ta sayang o kiya ka Paul Kagame, pnaah hngkawas2000 idas 4 jiyax 22pnrajing kmlawa klwaan.
thumb|File:Location Rwanda AU Africa.svg-Ida nkiya nniqan lnglingay.（自然地理位置）
cinkhulan sa knita’ sa brbiru’
## Pnyahan pnatas(參考資料)

* CIA
* 外交部
* List of current heads of state and government
* https://zh.wikipedia.org/wiki/卢旺达（參考自中文維基百科））
Rʉhlʉcʉ/Haising

= Rʉhlʉcʉ/Haising（高中部落） =
Gaga mniq Kawsyungsu Tawyuncyu ka alang Rʉhlʉcʉ/Haising.

169 sapah ka kneegu na sapah, 574 hiyi ka kana knhbragan na hiyi. Tnpusu seejiq o mangal 91% niqan 521 hiyi sp, rahuq na uxay tnpusu seejiq o mangal 9% niqan 53 hiyi koia. 

Kana ka kleegan seejiq ga, Bunun65%, Rukai1%, Cou5%, Paiwan 6%, Hla’alua 11%, Amis 2%, ni rahuq na o 1%.
## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料
R’ra’

= R’ra’（天湖部落） =
Gaga mniq Sincuseyn Ufungsyang ka alang R’ra’.

67 sapah ka kneegu na sapah, 176 hiyi ka kana knhbragan na hiyi. Tnpusu seejiq o mangal 88% niqan 155 hiyi sp, rahuq na uxay tnpusu seejiq o mangal 12% niqan 21 hiyi koia.

Kana ka kleegan seejiq ga, Tayal 87%, ni rahuq na o 1%.

## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料
Ryangseytang

= Ryangseytang( 良顯堂 ) =
Ryangseytang ni Ringsyawteyn ga ida pnhyugan payi Holi—payi Cncow kana. Ananaq saw niqan bi hangan na ka Ringsyawteyn ni hbaraw bi ka sejiqan uri musa thmuku hiya o, ada ka gaga kska dgiyaq sapah thmkuan, naqih hari ddaun ka elug hiya. Kiya ni phiyug kingal Fnyueyn Pulicn duri, saan thmuku snhii hyaan, kiya ka “Yuicingkung Ryangseytang” ksun. Miyah nanaq qmeepah Ryangseytang hiya ga ida hbaraw bi sejiqun, nasi saw dhuq smiyan do smalu ungac siyang ni wawa na idaw dhquy uxayuri o emu hlama, hnbangan dha o saun dha mgay sapah pyasan bqanun laqi meuyas pskbiyax meuyas patas, uxay uri o sdayaw dha mqrinuc na laqi meuyas patas.
Sa'aniwan

= Sa'aniwan（宜灣部落） =
Gaga mniq Taytung Cngkungcn ka alang Sa'aniwan.

153 sapah ka kneegu na sapah, 303 hiyi ka kana knhbragan na hiyi. Tnpusu seejiq o mangal 91% niqan 275 hiyi sp, rahuq na uxay tnpusu seejiq o mangal 9% niqan  28 hiyi koia. 

Kana ka kleegan seejiq ga, Amis86%, ni rahuq na o4%.
## Pnyahan pnatas(參考資料)
* 內政部戶政司全球資訊網
* 原住民族委員會全球資訊網統計資料